Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2022/C 466/11)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Pouilly-Fumé« / »Blanc Fumé de Pouilly«

PDO-FR-A0824-AM01

Meddelelsesdato: 23.9.2022

BESKRIVELSE AF OG BEGRUNDELSE FOR DEN GODKENDTE ÆNDRING

1. Officiel geografisk kode

Kommunerne i det geografiske område og området i umiddelbar nærhed er blevet ajourført med den officielle geografiske kode.

Det geografiske områdes perimeter forbliver den samme.

Punkt 6 og 9 i enhedsdokumentet ændres.

2. Beskæring

Det præciseres i produktspecifikationen, at vinstokkene beskæres før det fænologiske stadium svarende til 2-3 udfoldede blade eller stadium 9 på Eichhorn- og Lorentz-skalaen.

Ændringen foretages for at gøre kontrollen mere klar. Faktisk skal præcisering af et stadium eller beskæring afsluttes for at gøre det muligt for alle erhvervsdrivende at dele deres nøjagtige forventninger, og således at kontrollerne kan gennemføres på de bedste betingelser.

Punkt 5 i enhedsdokumentet ændres.

3. Opbinding

Det præciseres i produktspecifikationen, at opbindingen finder sted før det fænologiske stadium, hvilket svarer til druens fuldstændige modning eller stadium 32 på Eichhorn- og Lorentz-skalaen. Opbindingsmetoden præciseres:

»— Den består af minimum to løftetråde og en bæretråd for de vinstokke med beskæringen enkelt Guyot eller Royatbeskæring eller to løftetråde for vinstokke med gobeletbeskæring eller beskæring i vifteform.

— Løftetrådene løftes op over druernes niveau.

— Højden af den beskårne løvvæg skal være mindst 0,6 gange afstanden mellem rækkerne, idet højden af den beskårne løvvæg måles mellem et punkt, der er 0,10 m under opbindingstråden og væksthøjden.«

Ændringen foretages for at gøre kontrollen mere klar. Det bliver vanskeligere for de erhvervsdrivende at ansætte fastansatte i vinmarkerne, og de anvender udbydere af tjenesteydelser, der ikke nødvendigvis er specialiseret inden for vindyrkning. De detaljerede oplysninger i produktspecifikationen vedrørende opbinding har ligeledes et pædagogisk formål og forklarer forventningerne. Disse gør det ligeledes muligt at angive de produktionsbetingelser, der muliggør en produktion af kvalitetsdruer, som er en garanti for råvarernes kvalitetsgrundlag.

Enhedsdokumentet er ikke ændret.

4. Agroøkologiske bestemmelser

Det kan tilføjes, at producenten er særlig opmærksom på problemerne med erosion.

De klimatiske risici (navnlig stærk regn) kan forårsage erosionsfænomener i de vinmarker, der delvist er beliggende på skråninger. Denne tilføjelse gør det muligt at gøre producenterne opmærksomme på denne risiko, samtidig med at kontrollen kan lettes, hvis dette ikke tages i betragtning.

Der tilføjes følgende agroøkologiske bestemmelser:

»— Enhver væsentlig ændring af jordbundens morfologi, pløjelaget eller elementer, som gør det muligt at sikre integriteten og bæredygtigheden af jordbunden på en parcel, der er bestemt til produktionen af vin med den beskyttede oprindelsesbetegnelse, dog med undtagelse af traditionel pløjning. — Permanent græsdække omkring parcellerne (foragre og områder mellem parceller uden beplantning og udyrkede) er obligatorisk. Denne forpligtelse gælder ikke i tilfælde af sanering af foragre, navnlig som følge af erosion eller usædvanlige vejrforhold.

— Den kemiske udkrudtsbekæmpelse af parcellen er forbudt på mindst 25 % af området mellem rækkerne.

— Den kemiske udkrudtsbekæmpelse af parcellen er forbudt mellem det fænologiske stadium, hvilket svarer til modning af druerne, eller stadium 36 på Eichhorn- og Lorentz-skalaen og den 1. februar i det år, der følger efter høsten.«

Disse ændringer har til formål at tage bedre hensyn til miljøet.

Græsdækket på foragrene er omfattet af produktspecifikationen. Ordlyden er blevet ændret med henblik på at harmonisere produktspecifikationerne.

For at begrænse anvendelsen af ukrudtsmidler er der blevet integreret to bestemmelser: forbud mod fuldstændig udkrudtsbekæmpelse i en minimal del af området mellem rækkerne, der ikke er behandlet med kemiske ukrudtsmidler, og forbud mod kemiske udkrudtsbekæmpelse om efteråret eller vinteren.

Enhedsdokumentet er ikke ændret.

5. Vanding

Forbuddet mod vanding ophæves.

Vanding er forbudt mellem den 1. maj og høsten.

Enhedsdokumentet er ikke ændret.

6. Analysestandarder

Det præciseres, at partierne, der er klar til at blive markedsført i bulk eller i aftappet tilstand, har et indhold af flygtige syrer på højst 14,5 meq/l.

Dette indhold følger resultatet af den flerårige undersøgelse af BOB-vinenes værdier. Det gør det muligt at sikre vine af høj kvalitet og sikrer de typiske egenskaber ved BOB.

De partier, der er klar til at blive markedsført i bulk eller i aftappet tilstand, har et samlet svovldioxidindhold på højst 150 mg pr. liter.

Denne bestemmelse har til formål at reducere tilsætningsstoffer, samtidig med at vinens kvalitet bevares.

Punkt 4 i enhedsdokumentet ændres.

7. Varmeregulering af fade

Der indføres en forpligtelse til at have et varmereguleringssystem for vinfade på mere end 30 hl.

Denne indførelse gør det muligt at godkende anvendelsen og den kvalitative praksis forbundet med varmregulering af hvidvine.

Enhedsdokumentet er ikke ændret.

8. Forbudt udstyr

For at sikre kvaliteten er følgende udstyr forbudt:

— horisontal presse udstyret med kæder og plader

— selvtømmende druetransportvogne udstyret med centrifugalpumpe.

Det mest effektive udstyr med hensyn til kvalitet anvendes allerede for så vidt angår BOB. Den ændrede produktspecifikation muliggør denne anvendelse.

Enhedsdokumentet er ikke ændret.

9. Gæringskapacitet

Gæringskapaciteten forhøjes for at stige fra 1,4 til 1,6 gange den mængde, der er blevet fremstillet på grundlag af basisudbyttet.

Denne bestemmelse gør det muligt at regulere mængden af vin, der tages fra vinbedriften og markedsføres, for at begrænse risikoen for prisfald, især før høsten.

Enhedsdokumentet er ikke ændret.

10. Cirkulation mellem godkendte oplagshavere

Kapitel 1, afsnit IX, nr. 4, litra b), vedrørende datoen for cirkulation af vin mellem godkendte oplagshavere udgår.

Enhedsdokumentet er ikke ændret.

11. Indberetningsforpligtelse

Der tilføjes en erklæring om at give afkald på produktion og en erklæring om døde og tabte vinplanter.

Disse to erklæringer gør det lettere at kontrollere produktionsbetingelserne.

Den maksimale frist for modtagelse af påberåbelseserklæringen flyttes fra den 25. november til den 10. december.

Datoen for modtagelse af påberåbelseserklæringen er således den samme som datoen for høsterklæringen.

Enhedsdokumentet er ikke ændret.

12. Vigtigste kontrolpunkter

Kapitel 3 er blevet revideret for at sikre overensstemmelse i affattelsen af de vigtigste punkter, der skal kontrolleres i produktspecifikationerne for området Val de Loire.

Enhedsdokumentet er ikke ændret.

13. Henvisning til kontrolinstansen

Affattelsen af henvisningen til kontrolstrukturen er blevet gennemgået for at harmonisere affattelsen med andre produktspecifikationer. Denne ændring er rent redaktionel.

Enhedsdokumentet er ikke ændret.

ENHEDSDOKUMENT

1. Produktets betegnelse

Pouilly-Fumé

Blanc Fumé de Pouilly

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

KORT TEKSTBESKRIVELSE

Vinene er stille hvidvine med følgende analytiske egenskaber: — naturligt alkoholindhold i volumen på mindst: 10,5 % — for partier, der er klar til at blive markedsført i bulk eller i aftappet tilstand: indhold af gæringsdygtigt sukker (glukose + fruktose) på højst 4 g/l. — efter berigelse må vinenes totale alkoholindhold højst være 13 % vol. indhold af flygtige syrer på højst 14,5 meq/l) indhold af svovldioxid på højst 0,15 mg pr. liter

— det totale syreindhold svarer til det, der er fastsat i EU-reglerne Der er tale om tørre stille hvidvine med en svag gylden til gylden farve. Aromapaletten kan indeholde frugtagtige noter, der leder tankerne hen på citrusfrugter, blomsteragtige noter, der leder tankerne hen på hvide blomster, sortsnuancer og mineraler. Disse vine giver udtryk for kompleksitet, finesse, generøsitet og friskhed.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtige syrer (i meq/l) Maksimalt totalt svovldioxidindhold (i mg/l)

5. Vinfremstillingsmetoder

5.1. Væsentlige ønologiske fremgangsmåder

1. Væsentlig ønologisk fremgangsmåde

Enhver varmebehandling af høsten ved en temperatur på over 40 °C er forbudt, hvis den efterfølges af en øjeblikkelig adskillelse af den flydende og faste fase. Anvendelse af træflis er forbudt. Efter berigelse må det totale alkoholindhold i vinene ikke være højere end 13 % vol. Ud over de ovennævnte bestemmelser skal de ønologiske fremgangsmåder, som anvendes ved fremstillingen af disse vine, opfylde bestemmelserne i EU-lovgivningen og den franske landbrugs- og fiskerilov.

2. Dyrkningspraksis

Dyrkningsmetoder

a) Beplantningstæthed — Vinstokkene udgør mindst 6 000 vinstokke pr. ha. Afstanden mellem vinstokrækkerne er højst 1,30 m, og afstanden mellem vinstokkene i den samme række er mellem 0,80 m og 1,20 m.

b) Regler for beskæring — Vinstokkene beskæres før det fænologiske stadium svarende til 2-3 udfoldede blade eller stadium 9 på Eichhorn- og Lorentz-skalaen i henhold til følgende teknik: — enten ved simpel Guyotbeskæring med højst ti skud pr. plante, heraf højst otte skud på lang spore og en eller to grene med højst to skud — eller ved kort beskæring (Royat-beskæring) med højst 14 skud pr. plante, en enkel eller dobbelt ramme, med grene med højst to skud Der må højst foretages beskæring i fire år. I denne periode tillades enkel eller dobbelt Guyot-beskæring med højst otte skud på lang spore. Foryngelsen af et vindyrkningsareal med Royat-beskæring må ikke overstige 20 % af de eksisterende planter om året.

5.2. Maksimale udbytter

1. 75 hektoliter pr. hektar

6. Afgrænset geografisk område

Druehøsten, vinfremstillingen og vinbehandlingen finder sted i følgende kommuner i departementet Nièvre: Garchy, Mesves-sur-Loire, Pouilly-sur-Loire, Saint-Andelain, Saint-Laurent-l'Abbaye, Saint-Martin-sur-Nohain, Tracy-sur-Loire (liste opstillet i henhold til den officielle geografiske kode fra 2020).

7. Druesorter til vinfremstilling

Sauvignon B — Sauvignon blanc

8. Tilknytning til det geografiske område

8.1.

a) beskrivelse af de naturgivne faktorer, der bidrager til tilknytningen: området strækker sig 20 km langs Loires højre flodbred, og det geografiske område strækker sig til det sydøstlige Parisbækken. I en højde af 270 meter, dvs. mere end 100 meter over dalen, er der et landskab, der står stærkt i modsætning til de dybe parallelle dale, der løber fra nordøst til sydvest, og som åbner sig mod den nedre Loire-dal. Vindyrkningsarealet er beliggende i syv kommuner omkring plateaubjerget Saint-Andelain, der er det højeste punkt i det geografiske område. Det strejker sig over forskellige geologiske formationer, og de afgrænsede parceller, der er udvalgt til druehøsten, afspejler denne mangfoldighed. Følgende foretrækkes: — kimmeridgienmerglen eller de hvide jorde, som findes i den centrale del af det geografiske område i kommunerne Pouilly-sur-Loire og Saint-Andelain: det er den vindyrkningsjord, der er mest udbredt — kalksten fra oxfordienperioden, som har givet jordbunde med et højt indhold af sten og lokalt benævnt »caillottes«: de er meget udbredt i den nordøstlige del af det geografiske område — de kiselholdige mere eller mindre leragtige jordbunde, der fremkom efter den meget kraftige erosive kridttid, og tilstede i hele området i kommunen Saint-Andelain — de kiselholdige mere eller mindre leragtige jordbunde, der hovedsagelig befinder sig i den yderste vestlige del af det geografiske område i kommunen Tracy-sur-Loire. Det geografiske område ligger i et moderat kystklima. Den årlige gennemsnitlige nedbør er 600 mm, og Loire spiller en vigtig rolle som thermoregulator ved at dræne den kolde luft fra de vinkelrette dale.

b) beskrivelse af de menneskelige faktorer, der bidrager til tilknytningen. Der er spor efter vindyrkning tilbage til det 5. århundrede ved tilstedeværelsen af et gallo-romersk område »Pauliacum« (le Domaine de Paulus). I 680 testamenterede biskoppen Vigile sin ejendom i Pouilly og sine vinmarker til klostret Notre-Dame-d’Auxerre. Den romerske vej, der går igennem det geografiske område, vidner ligeledes om den meget gamle handelsaktivitet. Vindyrkningsområdet var på dette tidspunkt i stor vækst takket være munkeordnerne, især benediktinerne i Charité-sur-Loire. På en af bjergsiderne, der rejser sig over Loire, vidner parcellen på ca. 4 ha med betegnelsen »Loge aux Moines« om denne udvidelsesperiode. Fra det 16. århundrede muliggjorde Loire og dens både udbredelsen af vin, og åbningen af kanalen Briare i 1642, der forbinder Loire med Seinen, dirigerer handlen mod Paris. Vinene fra »Pouilly« kommer således til England efter at være blevet solgt på messen i Rouen. Der blev oprettet vinlav i Saint-Vincent fra slutningen af det 17. århundrede. I hele det 18. århundrede blev vin fra »Pouilly« sendt til Montargis, Fontainebleau, Paris, Versailles. Vindyrkningsområdet, der dækker 2 000 ha, er således tilplantet med forskellige druesorter: melon B, meslier Saint-François B, sauvignon B, chasselas B. Den anden halvdel af det 19. århundrede er markeret af afbrydelsen af en stor del af vinproduktionen til fordel for fremstilling af spisedruer (chasselas B) med destinationen det dårligt forsynede marked i Paris via jernbane, indtil phylloxera-krisen i 1890. I starten af de 20. århundrede bliver druesorten sauvignon B, der lokalt kaldes for »røget hvid«, idet druerne, når de er modne, bliver dækket af et gråt vokslag, hurtigt den primære druesort i vindyrkningsområdet. I 1923 tildeler en retsafgørelse anvendelsen af betegnelsen »Pouilly-Fumé« til de vine, der er fremstillet af druesorten sauvignon B. Producenterne organiserer sig og opretter i 1948 vinkooperativet Pouilly og derefter vinlavet »Baillis«, hvis mål er at udbrede kendskabet til vinene »Pouilly«. Siden da markedsføres en stor del af produktionen på det nationale territorium og eksporteres til mere end 90 lande. I 2009 udgjorde produktionen en mængde på ca. 59 000 hl for 1 220 ha vinmarker, der hovedsagelig dyrkes af familievirksomheder.

8.2.

Vinene er hvide tørre stille vine med en svag gylden til gylden farve.

Aromapaletten kan indeholde frugtagtige noter, der leder tankerne hen på citrusfrugter, blomsteragtige noter, der leder tankerne hen på hvide blomster, sortsnuancer og mineraler. Disse vine giver udtryk for kompleksitet, finesse, generøsitet og friskhed. Kombinationen af moderat kystklima, beliggenheden med beskyttelse mod vestvinden og i nærheden af Loire, der spiller en vigtig rolle som thermoregulator, giver dette geografiske område fremragende klimatiske forhold til dyrkning af druesorten sauvignon B.

De milde temperaturer i vinplantens vækstfase sikrer druernes regelmæssige modenhed, mens de skiftende varme dage og kolde nætter i hele druens modningsperiode bevarer friskheden og udvikler vinens aroma.

Denne region, der har gennemgået store forandringer gennem århundreder, har altid bevaret sine vindyrkningstraditioner. Områder med et højt kvalitativt potentiale, hvor vinplanter i vid udstrækning har domineret mere end de andre planter i de sidste århundreder, anvendes til vindyrkning.

Denne anvendelse afspejles i det afgrænsede parcelområde, hvor parcellerne er af ringe dybde og tit meget stejle. Disse områder kræver optimal forvaltning af planten og dens produktionskapacitet, hvilket giver sig udslag i den valgte dyrkningspraksis, en opbinding af vinstokkene og en streng beskæring. Denne forvaltning illustrerer ældgammel ekspertise hos en befolkning, der er stærkt knyttet til sine vindyrkningstraditioner og sine vinmarker, som vedholdenheden hos det vinlav, der blev oprettet fra det 17. århundrede, vidner om.

Der gives også udtryk for denne ekspertise gennem forarbejdningsvirksomhedens kapacitet der er bygget op igennem flere generationer, til at fremkalde originalitet og det rige naturligt miljø: kraftige vine på de »hvide jorde« og med aroma af citrusfrugter, elegante vine med noter af hvide blomster på »caillottes«, friske vine med mineraler og frisk finish af kisel.

9. Andre vigtige betingelser (emballering, mærkning, andre krav)

Område i umiddelbar nærhed

Retlig ramme:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, for hvilket der gælder en undtagelsesbestemmelse vedrørende vinfremstillingen og vinbehandlingen, omfatter følgende kommuners område på grundlag af den officielle geografiske kode fra 2021:

— departementet Cher: Bannay, Bué, Crézancy-en-Sancerre, Jalognes, Menetou-Râtel, Ménétréol-sous-Sancerre, Montigny, Neuvy-deux-Clochers, Saint-Satur, Sainte-Gemme-en-Sancerrois, Sancerre, Sury-en-Vaux, Thauvenay, Veaugues, Verdigny, Vinon

— departementet Loiret: Beaulieu-sur-Loire, Bonny-sur-Loire, Briare, Gien, Ousson-sur-Loire, Saint-Brisson-sur-Loire, Thou

— departementet Nièvre: Alligny-Cosne, Bulcy, Cosne-Cours-sur-Loire, La Celle-sur-Loire, Myennes, Neuvy-sur-Loire, Pougny, Saint-Loup, Saint-Père.

Retlig ramme:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

Enhver frivillig angivelse skrives på etiketterne med skrifttegn, der hverken i højde, bredde og tykkelse er større end det dobbelte af de skrifttegn, som udgør betegnelsen for den kontrollerede oprindelsesbetegnelse.

De skrifttyper, der anvendes for den geografiske betegnelse »Val de Loire«, må hverken i højde eller bredde være større end to tredjedele af de skrifttyper, som navnet på den kontrollerede oprindelsesbetegnelse angives med.

På etiketten for vine med oprindelsesbetegnelsen er det tilladt at angive navnet på en mindre geografisk enhed, under forudsætning af at:

— det drejer sig om en navngiven matrikelregistreret lokalitet

— navnet fremgår af høstanmeldelsen

Link til produktspecifikationen

https://info.agriculture.gouv.fr/gedei/site/bo-agri/document_administratif-c8e782e2-9df9-46eb-b243-3eff89c512ec

(1) EUT L 9 af 11.1.2019, s. 2.